text: Le faucon noir tenras en tel meniere: ne
   trop maigre ne trop gras; et le constrain
   de purgatoires de geline et ne le met pas
   en iaue se il n’est orguilleus; et se il est
   orgueilleus, met les purgatoires en l’iaue,
   et le tien plus en ta main que autres faucons;
   et garde que il ne voie anguile, car
   PageV01P026
   aprés ne vorroit panre oisel; et garde tant
   com tu puez que nule chose n’atouche à
   ses pennes quant tu le gietes as oisiaus; et
   garde que tu ne maignes mauvaisement ta
   main, car il perdrait la volanté de panre
   se tu le gitoies mal: ice est la meillor
   conoissance à touz qui soit el monde.
  